આજે હોળીના દર્શન પતી ગયા બાદ ચાલવા નીકળ્યો તો એક વસ્તુ જોવા મળી. ઠરી ગયેલી હોળી (અથવા તેના અંગારા)ની આસપાસ કુંડાળું કરીને બેઠેલી સ્ત્રીઓ જોઈ. તેમની પીઠ હોળી તરફ જ રહેતી એ પણ જોયું. પહેલા તો એમ કે આ તો કોઈ સોસાયટીની સ્ત્રીઓ વળી કોઈ દર્દ મટાડવા પીઠ શેકવા બેઠી હશે. પણ આગળ વધતાં લગભગ દરેક બૂઝાયેલી હોળીની આસપાસ આજ દ્રશ્ય જોઈને નવાઈ લાગી. હોળીના અંગારા પર ચાલવાના 'ખેલ' તો પહેલા જોયા હતા, પણ આવી રીતે પીઠ કરીને બેસવાની 'ફેશન' હું ગેરહાજર હતો એજ વર્ષોમાં અમદાવાદમાં આવી એ નક્કી. કારણ કે એ પહેલા એવું થયાનું જોયું નથી. પાછા ફરતા ઓળખીતા-પાળખીતામાં 'આવું કેમ?' એમ પૂછપરછ કરી પણ કોઈ ચોક્કસ ગળે ઊતરે એવો જવાબ મળ્યો નહિ. મનમાં ઊઠતા પ્રશ્નો આ પ્રમાણે છે?